
PIRKIMO SUTARTIS 

20____-____-____ Nr. ___________
Varėna


Varėnos rajono savivaldybės administracija, juridinio asmens kodas 188773873, atstovaujama administracijos direktorės Vilmos Miškinienės, veikiančios pagal Varėnos rajono savivaldybės administracijos nuostatus (toliau – Užsakovas), ir uždaroji akcinė bendrovė „Pavadinimas“, juridinio asmens kodas 123456789, atstovaujama direktoriaus, veikiančio pagal bendrovės įstatus (toliau –  Paslaugų teikėjas), toliau kartu vadinami „Šalimis“, o kiekvienas atskirai – „Šalimi“, sudarė šią paslaugų viešojo pirkimo sutartį (toliau – Sutartimi), ir susitarė dėl toliau išvardytų sąlygų.
I. SUTARTIES OBJEKTAS

1.1. Vadovaujantis šioje Sutartyje nustatytomis sąlygomis ir tvarka Užsakovas paveda, o Paslaugų teikėjas įsipareigoja suteikti Varėnos rajono šilumos ūkio specialiojo plano keitimo parengimo paslaugas (toliau – Paslaugos) pagal šios Sutarties sąlygas. Teikiamos paslaugos privalo atitikti Lietuvos Respublikos teisės aktų reikalavimus.
1.2. Teikiamų paslaugų aprašymas pateikiamas Varėnos rajono šilumos ūkio specialiojo plano keitimo planavimo darbų programoje (toliau – Darbų programa) (Sutarties priedas Nr. 1).
1.3. [bookmark: _Hlk176960685]Paslaugų teikimo terminai: 12 (dvylika) mėnesių nuo Sutarties įsigaliojimo dienos. Užsakovo ir Paslaugų tiekėjo sutarimu, Paslaugų suteikimo terminas gali būti pratęstas 1 kartą, ne ilgesniam kaip 3 mėnesių laikotarpiui. 
1.4. Paslaugų teikimo pabaiga yra laikoma valstybinę priežiūrą atliekančios institucijos Užsakovui pateikto Varėnos rajono šilumos ūkio specialiojo plano patikrinimo akto su teigiama išvada dėl plano tvirtinimo diena.
1.5. Paslaugų teikėjas, pasirašydamas šią Sutartį, patvirtina, kad yra tinkamai susipažinęs su Užsakovo pateikta Darbų programa, sutinka su Užsakovo nustatytomis sąlygomis ir reikalavimais bei įsipareigoja juos tinkamai vykdyti šioje Sutartyje nustatyta tvarka. 
[bookmark: _GoBack]
II. KAINA IR ATSISKAITYMO TVARKA

2.1. Šioje Sutartyje numatytų paslaugų kaina, įskaitant PVM yra ............................ Eur (suma žodžiais), be PVM yra ............................ Eur (suma žodžiais).
2.2. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuotos kainos. Šis kainos apskaičiavimo būdas yra viena iš esminių Sutarties sąlygų, kuri negali būti keičiama.
2.3. Paslaugų kaina, nurodyta 2.1 p., yra galutinė ir apima visas tiesiogines ir netiesiogines išlaidas.
2.4. Paslaugų kainai įtakos negali turėti terminų pažeidimas, darbo užmokesčio ir kitų panašių išlaidų išaugimas.
2.5. Paslaugų kaina peržiūrima:
2.5.1. dėl kainų lygio kitimo:
[bookmark: part_38e73a02aadb4a81a82fa5306e1fcd6e]2.5.1.1. bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos  (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso „12 Įvairios prekės ir paslaugos‘‘ pokytis („k“), apskaičiuotas, kaip nustatyta 2.5.1.2 papunktyje, viršija 7 procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.5.1.2. nauja Sutarties kaina apskaičiuojama pagal formulę:

[image: ]a – Sutarties kaina (Eur be PVM) (jei ji jau buvo perskaičiuota, tai po paskutinio perskaičiavimo);
a1 – perskaičiuota (pakeista) Sutarties kaina (Eur be PVM);
k – pagal vartotojų kainų indeksą „12 Įvairios prekės ir paslaugos“ apskaičiuotas Įvairių prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl Sutarties kainos perskaičiavimo išsiuntimo kitai šaliai datą naujausias paskelbtas vartotojų kainų indeksas „12 Įvairios prekės ir paslaugos“;
Indpradžia – laikotarpio pradžios datos (mėnesio) vartotojų kainų indeksas „12 Įvairios prekės ir paslaugos“. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.5.1.3. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis („k“) tolesniems skaičiavimams naudojamas suapvalinus iki vieno skaitmens po kablelio, o apskaičiuota Sutarties kaina „a“ suapvalinama iki dviejų skaitmenų po kablelio;
2.5.1.4. vėlesnis Sutarties kainos perskaičiavimas negali apimti laikotarpio, už kurį perskaičiavimas jau buvo atliktas;
2.5.1.5. Sutarties kainos peržiūra gali būti atliekama ne dažniau negu kas 6 mėnesius;
2.5.1.6. perskaičiuota Sutarties kaina įforminama rašytiniu šalių susitarimu. Šalys privalo sudaryti susitarimą dėl Sutarties kainos perskaičiavimo per 10 darbo dienų nuo bet kurios Sutarties šalies prašymo kitai šaliai perskaičiuoti Sutarties kainą pateikimo dienos. Šalys privalo susitarime dėl Sutarties kainos perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį („k“), perskaičiuotą Sutarties kainą. Susitarimas padidinti / sumažinti Sutarties kainą  įsigalioja Sutarties šalims pasirašius susitarimą, kuris bus laikomas sudėtine Sutarties dalimi. Nei viena iš Šalių neturi teisės atsisakyti pasirašyti tokio susitarimo be pagrįstų̨ priežasčių̨;
2.5.1.7. jeigu Paslaugų teikimas vėluoja dėl priežasčių, dėl kurių Tiekėjas neįgyja teisės į Paslaugų teikimo termino pratęsimą, uždelstų Paslaugų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.
2.5.2. dėl mokesčių pasikeitimo:
2.5.2.1. mokestis, kuriam pasikeitus perskaičiuojama paslaugų kaina: pridėtinės vertės mokestis (PVM). Pasikeitus kitiems mokesčiams paslaugų kaina neperskaičiuojama;
2.5.2.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;
2.5.2.3. perskaičiavimo formulė: pasikeitus PVM tarifo dydžiui, paslaugų kainoje (įkainiuose) esantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;
2.5.2.4. paslaugų kainos (įkainių) pakeitimas įforminamas papildomu Šalių susitarimu;
2.5.2.5. perskaičiuota paslaugų kaina (įkainiai) pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.
   2.6. Už faktiškai suteiktas Paslaugas bus apmokama per 30 kalendorinių dienų nuo PVM sąskaitos faktūros gavimo dienos. Paslaugų teikėjas PVM sąskaitą faktūrą Užsakovui gali pateikti tik tada, kai Užsakovas suderina apmokėjimą patvirtinančius dokumentus (paslaugos priėmimo-perdavimo aktą). PVM sąskaitos faktūros turi būti teikiamos tik elektroniniu būdu. Vykdant Sutartį, pridėtinės vertės mokesčio sąskaitos faktūros, sąskaitos faktūros turi būti teikiamos naudojantis informacinės sistemos „SABIS“ priemonėmis. Prisijungti prie elektroninės paslaugos „SABIS“ galima interneto adresu https://sabis.nbfc.lt/.
2.7. Šalys susitaria, kad nepaisant to, kas nurodyta mokėjimo pavedime, Užsakovui atlikus mokėjimus pagal Sutartį, įmokos pirmiausia yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
2.8. Paslaugų teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
2.9. Užsakovas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:
2.9.1. sudarius Sutartį, Paslaugų teikėjas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;
2.9.2. Užsakovas ne vėliau kaip per 3 darbo dienas nuo informacijos apie žinomų subtiekėjų pavadinimus, kontaktinius duomenis ir jų atstovus gavimo dienos raštu informuoja subtiekėjus apie tiesioginio atsiskaitymo galimybę;
2.9.3. subtiekėjas, norėdamas pasinaudoti tokia galimybe, raštu pateikia prašymą Užsakovui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugų teikėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka;
2.9.4. Paslaugų teikėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subtiekėjui pagrindimą;
2.9.5. tiesioginio atsiskaitymo su subtiekėjais galimybė nekeičia Paslaugų teikėjo atsakomybės dėl Sutarties įvykdymo.
III. ŠALIŲ ĮSIPAREIGOJIMAI
3.1. Užsakovas įsipareigoja:
3.1.1. suteikti Paslaugų teikėjui visą informaciją ir (arba) dokumentus, kurie gali būti reikalingi Sutartyje numatytoms paslaugoms suteikti;
3.1.2. vykdyti teikiamų paslaugų priežiūrą;
3.1.3. priimti tinkamai ir kokybiškai suteiktas paslaugas;
3.1.4. už kokybiškai ir laiku suteiktas paslaugas sumokėti Paslaugų teikėjui šioje Sutartyje numatytomis sąlygomis ir terminais pagal pateiktas PVM sąskaitas faktūras.
3.2. Paslaugų teikėjas įsipareigoja:
3.2.1. tinkamai, kokybiškai ir laiku suteikti paslaugas pagal Sutartyje ir (ar) Darbų programoje nurodytus reikalavimus;
3.2.2. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;
3.2.3. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Užsakovui įsipareigoja, kad Sutartį vykdys tik tokią teisę turintys asmenys. Užsakovui pareikalavus, Paslaugų teikėjas turi pateikti dokumentus, įrodančius, kad Sutartį vykdo tik tokią teisę turintys asmenys;
3.2.4. Paslaugų teikėjas visus dokumentus ir informaciją, gautą pagal Sutartį, laiko konfidencialia ir be išankstinio raštiško Užsakovo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Užsakovas;
3.3. Sutarčiai vykdyti pasitelkiami šie subtiekėjai: [surašyti pasiūlyme nurodytus subrangovus, subtiekėjus ir subteikėjus, jeigu tokių nėra parašyti žodį „nėra“].  Paslaugų teikėjas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subtiekėjų kontaktinius duomenis ir subtiekėjų atstovus.
3.4. Sutarties galiojimo metu subtiekėjų keitimas vietomis tarp Sutartyje numatytų subtiekėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subtiekėjui, papildomų ar naujų (tuo atveju kai teikiant pasiūlymą subtiekėjai nebuvo žinomi) subtiekėjų pasitelkimas arba Sutartyje numatytų subtiekėjų atsisakymas galimas tik raštu apie tai informavus Užsakovą.
3.5. Užsakovas reikalauja, kad kartu su informacija apie naujus subtiekėjus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Paslaugų teikėjas kreipiasi į Užsakovą su prašymu pakeisti subtiekėjus.
3.6. Pakeitus Sutartyje numatytus subtiekėjus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį, tik Užsakovui ir Paslaugų teikėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.
IV. ŠALIŲ ATSAKOMYBĖ
4.1. Kiekvienu atveju Paslaugų teikėjui praleidus bet kurios prievolės įvykdymo terminą, nustatytą šioje Sutartyje, Paslaugų teikėjas moka Užsakovui 0,02 procento delspinigius nuo pradinės Sutarties vertės už kiekvieną uždelstą dieną.
4.2. Uždelsus laiku atsiskaityti už suteiktas paslaugas, Užsakovas Paslaugų teikėjui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.
4.3. Paslaugų teikėjui pagal Sutartį priskaičiuoti delspinigiai ir (ar) baudos  gali būti išskaičiuojami iš Užsakovo mokėtinų sumų Paslaugų teikėjui. Delspinigių ir (ar) baudų sumokėjimas neatleidžia Šalių nuo pareigos vykdyti Sutartyje prisiimtus įsipareigojimus.
4.4. Šalys susitaria, kad kilus teisminiam ginčui dėl atsiskaitymo už suteiktas paslaugas, Paslaugų teikėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 str. 1 d.
4.5. Šalys atleidžiamos nuo atsakomybės esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 str.

V. ASMENS DUOMENŲ TVARKYMAS
5.1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
5.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.
VI. KITOS SĄLYGOS
6.1. Sutartis įsigalioja nuo Sutarties pasirašymo dienos ir galioja iki visiško Šalių įsipareigojimų pagal šią Sutartį įvykdymo dienos arba Sutarties nutraukimo dienos.
6.2. Darbų programa, Paslaugų teikėjo viešajam pirkimui pateiktas pasiūlymas yra neatskiriama šios Sutarties dalis.
6.3. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis.
6.4. Užsakovas, įspėjęs Paslaugų teikėją prieš 15 dienų, turi teisę vienašališkai nutraukti Sutartį dėl esminio Sutarties pažeidimo. Esminiu Sutarties sąlygų pažeidimu bus laikomas toks pažeidimas, kuris atitinka Lietuvos Respublikos civilinio kodekso 6.217 straipsnio 2 dalyje nurodytus kriterijus, įskaitant, bet neapsiribojant:
6.4.1. jeigu Sutarties vykdymo laikotarpiu Paslaugų teikėjui priskaičiuotų baudų už Sutarties bei Darbų programos sąlygų pažeidimus suma pasiekia 10 proc. pradinės Sutarties vertės;
6.4.2. jeigu Užsakovas 5 (penkis) ar daugiau kartų raštu informuoja Paslaugų teikėją apie jo padarytus Sutarties ir (ar) Darbų programos ir (ar) užsakymo vykdymo pažeidimus;
6.4.3. Paslaugų teikėjas be Užsakovo žinios pasitelkia Sutarčiai vykdyti naują subtiekėją;
6.4.4. paaiškėja, kad Paslaugų teikėjas, kartu su pasiūlymu pateikė melagingą informaciją, turėjusią reikšmės pasiūlymo vertinimui;
6.4.5. jei Paslaugų teikėjas nutraukia Sutartį vienašališkai; 
6.4.6. Paslaugų teikėjas siekia padidinti Sutartyje numatytus įkainius (t. y. nevykdo Sutarties už Sutartyje nustatytus įkainius, išskyrus atvejus, kai teisės aktais keičiamas PVM tarifo dydis).
6.5. Nutraukus Sutartį dėl Paslaugų teikėjo padaryto esminio Sutarties pažeidimo, Paslaugų teikėjas per 5 (penkias) kalendorines dienas nuo Sutarties nutraukimo dienos sumoka Užsakovui baudą, kuri lygi 10 (dešimt) procentų nuo pradinės Sutarties vertės. Bauda gali būti išskaičiuojama iš Užsakovo Paslaugų teikėjui mokėtinų sumų.
6.6. Šalys gali nutraukti Sutartį abipusiu raštišku Šalių susitarimu, taip pat kitais Lietuvos Respublikos teisės aktuose nustatytais atvejais.
6.7. Užsakovas, remdamasis Lietuvos Respublikos civilinio kodekso 6.721 str., nesant Paslaugų teikėjo kaltės, turi teisę bet kada vienašališkai nutraukti Sutartį, nepaisydamas to, kad Paslaugų teikėjas jau pradėjo ją vykdyti. Šiuo atveju Užsakovas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento.
6.8.	Sutarties vykdymo sustabdymas:
6.8.1.	Sutarties vykdymas gali būti sustabdomas atsiradus aplinkybėms, kurios nebuvo žinomos iki Sutarties sudarymo.  Jei Sutartis stabdoma ne Paslaugų teikėjo prašymu, Užsakovas apie Sutarties stabdymą įspėja Paslaugų teikėją ne vėliau kaip likus 5 darbo dienoms iki stabdymo:
6.8.1.1. dokumentų derinimo procesas užtruko ne dėl nuo Paslaugų teikėjo priklausančių aplinkybių;
6.8.1.2.	 paaiškėjo, kad reikalingi atitinkami leidimai ar kiti dokumentai, be kurių tolimesnis Sutarties vykdymas nebegalimas ir pan.;
6.8.1.3. atsiranda uždelsimas, kliūtys ar trukdymai, kurių atsiradimui Paslaugų teikėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims (subtiekėjai, kiti ūkio subjektai, kurių pajėgumais remiamasi, vykdantys Paslaugų teikėjo sutartines prievoles pagal Sutartį, nelaikomi trečiaisiais asmenimis);
6.8.1.4. dėl viešojo administravimo subjektų netinkamo veikimo ar neveikimo (pavyzdžiui, neteisėtų sprendimų priėmimo ar vėlavimo priimti sprendimus);
6.8.1.5. dėl atsiradusių papildomų paslaugų, turinčių reikšmingos įtakos paslaugų teikimui tinkamai ir laiku;
6.8.1.6. dėl kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris paslaugų teikėjas;
6.8.1.7. esant ekstremaliai situacijai dėl ligos epidemijos, pandemijos ir (ar) su tuo susijusių teisės aktais įvestų sąlygų ir (ar) kitų, su ekstremalia situacija susijusių, tačiau iš anksto nežinomų ir negalimų numatyti aplinkybių, kurių joks patyręs Paslaugų teikėjas nebūtų galėjęs tikėtis ar kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Paslaugų teikėjas, Sutartis tampa objektyviai nebegalima vykdyti ir Paslaugų teikėjas pateikia Užsakovui dokumentus, pagrindžiančius aplinkybes už visą laikotarpį, dėl kurių Paslaugų teikėjas nebegali vykdyti prievolių. Užsakovas, įvertinęs pateiktus pagrindžiančius dokumentus, priima sprendimą dėl Sutarties stabdymo.
6.8.2.	Sutarties vykdymas taip pat gali būti stabdomas, kad būtų galima patikrinti, ar iš tikrųjų buvo padaryta klaidų ar pažeidimų, taip pat tais atvejais, kai nustatoma netikslumų techninėje dokumentacijoje. Klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
6.8.3.	Įvykus Sutarties 6.8.1 p. nurodytoms aplinkybėms, Sutartis gali būti stabdoma iki atsiradusių aplinkybių pasibaigimo.
6.8.4.	Sutarties 6.8.1- 6.8.2 p. nurodytais atvejais sustabdžius Sutarties vykdymą, Užsakovui nebus taikomos kokios nors sankcijos ar reikalavimai atlyginti kokius nors nuostolius (pvz.: negautos pajamos, pelnas, pravaikštos ir kt.), numatytus Sutarties ar teisės aktais dėl Sutarties sustabdymo, o Paslaugų teikėjui – už Sutarties vykdymo terminų nesilaikymą, jei nustatoma, kad Sutartis sustabdoma įvykus 6.8.1 p. nurodytoms aplinkybėms ar, kad minėta klaida ar pažeidimas padaryti ne dėl Paslaugų teikėjo kaltės.
6.8.5.	Sutarties vykdymo sustabdymas visais atvejais įforminamas rašytiniu Šalių susitarimu, sudarant papildomą susitarimą prie Sutarties.
6.8.6.	Jei Sutarties vykdymas sustabdomas daugiau nei 90 kalendorinių dienų ir stabdoma ne dėl Paslaugų teikėjo kaltės, Sutartis gali būti nutraukta rašytiniu Šalių susitarimu.
Apie Sutarties vykdymo atnaujinimą Užsakovas informuoja Paslaugų teikėją ne vėliau kaip likus 5 darbo dienoms iki atnaujinimo.
6.9. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą. 
6.10. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
6.11. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
6.12. Sutartis pasirašyta dviem egzemplioriais, turinčiais vienodą juridinę galią, po vieną – Užsakovui ir Paslaugų teikėjui.
6.13. Sutarties priedai:
6.13.1. Priedas Nr. 1 – Darbų programa;
6.13.2. Priedas Nr. 2 – Paslaugų teikėjo viešajam pirkimui pateiktas pasiūlymas.
VII. ŠALIŲ ATSAKINGI ASMENYS, REKVIZITAI IR PARAŠAI
7.1. Paslaugų teikėjo asmuo (asmenys), atsakingas (atsakingi) už Sutarties vykdymą: Turto valdymo skyriaus vyriausiasis specialistas (savivaldybės vyriausiasis inžinierius) Vytautas Čiurlevičius, tel. +37069599600, el. paštas vytautas.ciurlevicius@varena.lt.
7.2. Užsakovo asmuo (asmenys), atsakingas (atsakingi) už Sutarties vykdymą: pareigų pavadinimas vardas pavardė, tel. +37060000000, el. paštas pavadinimas@dezute.lt .

